Sirdaryo viloyatining Guliston shahridagi Amfiteatr maydonida besh tonnalik palov damlandi. Uni tayyorlashga Guliston shahri va viloyatdagi 20 nafar taniqli oshpazlar jalb etildi. “Xalq so‘zi”ning xabar berishicha, palov “Tashabbus -2019” respublika tanlovining Sirdaryo viloyati bosqichi doirasida tayyorlandi. Foto: Xalq so‘zi Sirdaryo viloyati hokimligi savdo departamenti boshlig‘i Hamid Saydaliyevning bildirishicha, tayyorlangan taom “Bolalar shaharchasi”, “Mehribonlik uylari”, kam ta’minlangan oilalar, nogironlarga ehson qilindi va tadbir ishtirokchilariga ulashildi.